

 **Republika e Kosovës**

 **Republika Kosova – Republic of Kosovo**

 **Komuna e Obiliqit**

 **Opština Obiliq –Municipality of Obiliq**

|  |  |  |  |
| --- | --- | --- | --- |
|  |  |  |  |
| **Datë/Data/Date** | 16.09.2025 |
| **Nga/Od/From:** | Grupi Punues për Dëgjimet Buxhetore 2026-2028 |
| **Tema/Subjekat/Subject:** | Raporti për mbajtjen e dëgjimeve publike Buxhetore 2026-2028  |

**Raporti për mbajtjen e dëgjimeve publike buxhetore për përgatitjen e buxhetit të Komunës së Obiliqit për vitin 2026**

Hyrje

Përmes këtij Raporti përmbledhës të Konsultimeve Publike synohet që të dokumentohen të gjitha format e konsultimit publik që I kanë paraprirë përpilimit/draftimit të projekt-propozimit të buxhetit nga ana e ekzekutivit të komunës së Obiliqit. Kjo nënkupton që përfshihen takimet publike obligative të mbajtura në gjashtëmujorin e parë nga ana e Kryetarit, format të konsultimit publik në të shkruar, dëgjimet buxhetore për KAB e po ashtu ato për buxhet vjetor, etj. Në bazë të Udhëzimit Administrativ për Administratë të Hapur në Komuna 04/2023, përcaktohen rregullat që sigurojnë përfshirjen e qytetarëve dhe grupeve përfaqësuese në vendimmarrje lokale, transparencën dhe llogaridhënien e organeve të komunës, gjithashtu përcakton rregullat, parimet, format, procedurat dhe standardet minimale të konsultimit publik në komuna me rastin e zhvillimit të politikave dhe akteve nënligjore në komunë si dhe obligimet e komunave për të siguruar qasjen nëpërmjet teleprezencës dhe teknologjisë digjitale për të garantuar transmetimin në distancë dhe monitorimin nga autoritetet qendrore, shoqëria civile dhe qytetarët. Sipas këtij Udhëzimi, Komuna duhet të siguroj përfshirjen e qytetarëve në konsultime dhe vendimmarrje duke përdorur por duke mos u kufizuar në mbajtjen e: 1.1 Takimeve publike; 1.2 Konsultim publik për projekt aktet normative dhe dokumente të politikave; 1.3 Takime konsultative me qytetarë; 1.4 Dëgjime buxhetore.

Bazuar në ligjin për Qeverisje Lokale, Ligjin për Menaxhimin e Financave Publike dhe Përgjegjësitë, Statutin e Komunës së Obiliqit (K.OB) 01-51-10, si dhe Udhëzimin Administrativ për Administratë (MAPL) Nr. 04/2024 të Hapur në Komuna dhe Rregullorës për Transparencë Komunale në Komunën e Obiliqit, komuna e Obiliqit ka organizuar dëgjimet buxhetore për planifikimin buxhetor për vitin 2026. Ky raport përmbledh rrjedhën e këtyre dëgjimeve të mbajtura me qytetarë dhe grupe të interesit në lokalitete të ndryshme të komunës, duke përfshirë informacion mbi pjesëmarrjen, temat e ngritura, kërkesat e paraqitura dhe vendimet e marra nga grupi punues.

Raporti ka për qëllim të sigurojë transparencë dhe llogaridhënie në procesin e përgatitjes së buxhetit për vitin 2026 dhe shërben si dokument referues për institucionet komunale dhe publikun e gjerë

Me qëllim të dokumentimit të mbajtjes së takimeve, konsultimeve publike, dëgjimeve buxhetore dhe takimeve tjera, komuna siguron ftesat, materialet, sigurimin e kushteve, mbajtjen e procesverbalit dhe hartimin e raportit nga takimet dhe aktivitetet e përfshirjes së qytetarëve në diskutime dhe konsultime publike, gjatë hartimit të akteve dhe dokumenteve lokale. Zyrtari përgjegjës për hartim të projekt- propozimit gjatë mbajtjes së konsultimit publik mbledh komentet dhe përgatit raport për rezultatet e konsultimit publik.

Neni 60 Përgatitja dhe rishqyrtimi i propozim-buxheteve dhe kërkesave për ndarje buxhetore nga ZKF dhe Kryetari i Komunës, ZKF i komunës duhet, me ose para 1 Korrikut të vitit aktual kalendarik, t’i dërgojë kryesuesit të secilit departament komunal të komunës një qarkore buxhetore komunale e cila përmban informata dhe udhëzime mbi (i) tavanet e shpenzimeve të aplikueshme për departamentin përkatës për vitin e ardhshëm fiskal si dhe vlerësime mbi këto tavane për dy (2) vitet e ardhshme fiskale, dhe (ii) metodologjinë dhe formularët që duhet të shfrytëzohen nga departamenti përkatës gjatë përgatitjes së propozim-buxhetit dhe kërkesës për ndarje buxhetore për vitin e ardhshëm fiskal. Qarkorja buxhetore duhet të përfshijë: a) procedurat që duhet përdorur nga departamenti gjatë përgatitjes së propozim buxhetit dhe kërkesës për ndarje buxhetore; b) të dhënat të cilat duhet të parashtrohen në propozim-buxhet dhe në kërkesën për ndarje buxhetore; c) detale mbi formatin në të cilin duhet të përgatitet propozim-buxheti dhe kërkesa për ndarje buxhetore; dhe d) afatin e fundit deri në të cilin departamenti duhet të përfundojë dhe t’i dorëzojë ZKF-së propozim buxhetin dhe kërkesën për ndarje buxhetore.

Raporti përmban një përmbledhje të redaktuar të procesit të zhvilluar gjatë dëgjimit buxhetor dhe është një dokument publik i cili hartohet sipas standardeve të Ligjit për Mbrojtjen e Privatësisë dhe Ligjit për Klasifikimin e Dokumenteve Zyrtare. Ky dokument është publik në faqen e komunës në dy versione në PDF dhe word dhe në arkivin e komunës i protokolluar sipas protokollit zyrtarë.

Të gjithë emrat dhe fotografitë e qytetarëve që janë përdorur gjatë hartimit të këtij raporti janë marrë me pëlqimin e tyre. Grupi punues ka vendosur që të redaktoj dhënat personale të palëve të cilat janë mbledhur gjatë procesit. Vetëm palët e autorizuara mund të kenë qasje në të dhënat personale të mbledhura gjatë këtij procesi të cilat janë të arkivuara në komunë. Ky raport në ditën e miratimit është bërë publik dhe i është dorëzuar Kryetarit të komunës dhe Asamblesë së Komunës së Obiliqit. Në faqen e komunës në kuadër të këtij procesi janë publikuar, kalendari i dëgjimeve, plani i punës, ftesat për pjesëmarrrrje, raportet e shkurta nga dëgjimet, procesverbalet nga dëgjimet dhe materialet e tjera promovuese të cilat janë të listuara brenda këtij dokumenti.

**Ecuria e procesit të dëgjimeve publike**

Procesi i organizimit të dëgjimeve publike për përgatitjen e projekt-buxhetit të Komunës së Obiliqit për vitin 2026 është zhvilluar në disa faza të njëpasnjëshme që synojnë të sigurojnë përfshirje, transparencë dhe konsultim të gjerë me qytetarët dhe grupet e interesit. Fillimisht, është themeluar grupi punues përgjegjës për planifikimin dhe koordinimin e të gjithë procesit. Më pas, janë përgatitur plani dhe kalendari i konsultimeve, të cilat janë publikuar për publikun në uebfaqen dhe platformat zyrtare të komunës. Njoftimet për dëgjimet janë shpërndarë brenda afateve ligjore, ndërsa procesverbalet nga dëgjimet e mbajtura janë dokumentuar dhe arkivuar. Komuna ka zhvilluar gjithashtu konsultime të drejtpërdrejta me këshillat e fshatrave dhe bashkësitë lokale, ku janë kërkuar lista me prioritete, një pjesë e të cilave janë përfshirë në projekt-buxhet. Në kuadër të transparencës dhe komunikimit të rregullt, janë përfshirë edhe takimet javore të Kryetarit të Komunës me qytetarë, si dhe kërkesat e pranuara me shkrim përmes e-mailit apo kanaleve të tjera, të gjitha të trajtuara nga grupi punues sipas kritereve të përcaktuara.

Buxheti i Komunës së Obiliqit sipas Qarkores **2026/02**, të datës 21.08.2026 me nr.Protokollit:06/4/40-2592/2025 për vitin 2026 është parashikuar në vlerën prej 16,281,831.00 euro. Buxheti është i ndarë në kategori si: Paga dhe Mëditje, Mallra dhe Shërbime Subvencione dhe Transfere Shpenzime Komunale si dhe Investime Kapitale.

|  |  |  |  |
| --- | --- | --- | --- |
| Paga dhe meditje  |  6,533,243.00  |  40  | % |
| Mallra dhe sherbime |  2,000,000.00  |  12  | % |
| Shpenzime Komunale |  320,000.00  |  2  | % |
| Subvencione |  1,100,000.00  |  7  | % |
| Investime Kapitale |  6,328,588.00  |  39  | % |
| **Gjithsejte**  |  **16,281,831.00**  |  100.00  | % |

 Më poshtë mund të gjeni përmbledhjen e ecurisë së procesit në formë tabelare, bashk me datat dhe vegëzat për secilën fazë të këtij procesi

|  |  |  |
| --- | --- | --- |
| Përmbajtja | Përshkrimi | Shtesë / Link |
| Formimi i Grupit Punues | Data e formimit të grupit që ka planifikuar dhe organizuar konsultimet publike për projekt-buxhetin 2026. | Më 05.03.2025 është miratuar vendimi nr. 02-020-01-6120-25 për themelimin e Grupit Punues përgjegjës për dëgjimet buxhetore në Komunën e Obiliqit, me përbërje prej 10 anëtarësh. Vendimi është plotësuar dhe ndryshuar më 10.07.2025 me nr. 02-020-01-18713-25, duke e rritur numrin e anëtarëve të grupit nga 10 në 13. |
| Përgatitja e Planit dhe Kalendari i Konsultimeve | Kalendari për dëgjime buxhetore me pjesëmarrje është publikuar më 10.07.2025 dhe ka përfshirë 18 dëgjime buxhetore. Ky kalendar është postuar në ueb-faqen zyrtare të komunës, në faqen e Facebook-ut dhe në grupin Viber ku komuna ka databazën e qytetarëve. Një tjetër kalendar është publikuar më 07.08.2025 për dëgjime buxhetore shtesë, duke përfshirë 2 dëgjime, dhe është shpërndarë në të njëjtat platforma. | 🔗 <https://obiliq.rks-gov.net/wp-content/uploads/2025/07/202507101530.pdf><https://obiliq.rks-gov.net/wp-content/uploads/2025/07/202507221512.pdf><https://obiliq.rks-gov.net/wp-content/uploads/2025/08/202508071024.pdf> |
| Njoftimet për Konsultimet Publike | Nuk janë bërë njoftime të reja në ueb-faqen e komunës, por për secilin dëgjim buxhetor njoftimet janë postuar një ditë më parë në faqen e Facebook-ut të komunës. Njoftimet janë dizajnuar në formë fletushkash tërheqëse dhe janë shpërndarë aty pasi kjo platformë përdoret shumë më shpesh nga qytetarët. | 🔗 N/A |
| Procesverbalet e Konsultimeve | Procesverbalet e dëgjimeve buxhetore janë publikuar me detaje mbi numrin e pjesëmarrësve dhe komentet e tyre specifike. Këto dokumente u shërbejnë grupeve punuese për të analizuar secilën kërkesë individualisht, por gjithashtu u mundësojnë qytetarëve të shohin qartë se çfarë është diskutuar gjatë dëgjimeve. | 🔗 <https://obiliq.rks-gov.net/wp-content/uploads/2025/08/Procesverbalet-e-degjimeve-buxhetore-Buxhetimi-me-pjesemarrje-te-qytetareve-.pdf>  |
| Konsultimet e pranuara me shkrim | Asnjë kërkesë me shkrim nuk është pranuar gjatë konsultimeve për buxhetin 2026; të gjitha komentet dhe propozimet janë dhënë vetëm gjatë dëgjimeve publike. | N/A  |

**PËRMBLEDHJE TABELARE E KONSULTIMEVE TË MBAJTURA**

|  |  |  |  |  |
| --- | --- | --- | --- | --- |
| **Nr** | **Emri dhe vendi i mbajtjes së dëgjimit** | **Data e mbajtjes** | **Nr. i pjesëmarrëseve**  | **Statusi i Kërkesa** |
| **1** | Degjim Publik per KAB me qytetaret (me pjesemarrje nga Antarët e Kuvendit Komunal, Këshillat e Lokal, OJQ, Grupi jo formal i grave, Grat në Biznes, Start-Up, nënat veteushqyese dhe qytetarët e Komunës së Obiliqit - Salla e Kuvendit Komunal | 17.6.2025; | F M T18 29 47 | R P PJ A T |
| **2** | Degjim Publik per KAB me te gjithe qytetaret (me pjesemarrje nga Antarët e Kuvendit Komunal, Këshillat e Lokal, OJQ, Grupi jo formal i grave, Grat në Biznes, Start-Up, nënat veteushqyese dhe qytetarët e Komunës së Obiliqit | 23.6.2025; | F M T8 16 24 | R P PJ A T |
| Obiliq – Degjimet Buxhetore me Pjesemarrje – Konsultimi I Pare | **23.7.2025** | F M T13 10 23 | R P PJ A T |
| **3** | Mazgit I Ulet – Degjimet Buxhetore me Pjesemarrje – Konsultimi I Pare | **23.7.2025** | F M T0 6 6 | R P PJ A T |
| **4** | Mazgit I Eperm – Degjimet Buxhetore me Pjesemarrje – Konsultimi I Pare | **23.7.2025** | F M T1 4 5 | R P PJ A T |
|  | Plemetin - Degjimet Buxhetore me Pjesemarrje – Konsultimi I Pare  | **24.7.2025** | F M T0 5 5  | R P PJ A T |
|  | **Dardhishte -** Degjimet Buxhetore me Pjesemarrje – Konsultimi I Pare  | **24.7.2025** | F M T1 12 13  | R P PJ A T |
|  | **Siboc -** Degjimet Buxhetore me Pjesemarrje – Konsultimi I Pare  | **25.7.2025** | F M T1 4 5  | R P PJ A T |
|  | **Lajthishte -** Degjimet Buxhetore me Pjesemarrje – Konsultimi I Pare  | **25.7.2025** | F M T0 5 5  | R P PJ A T |
|  | **Palaj -** Degjimet Buxhetore me Pjesemarrje – Konsultimi I Pare  | **24.7.2025** | F M T0 7 7  | R P PJ A T |
|  | **Hade e Re -** Degjimet Buxhetore me Pjesemarrje – Konsultimi I Pare  | **28.7.2025** | F M T2 8 10  | R P PJ A T |
|  | **Raskove -** Degjimet Buxhetore me Pjesemarrje – Konsultimi I Pare | **28.7.2025** | F M T0 10 10  | R P PJ A T |
|  | **Bashki -** Degjimet Buxhetore me Pjesemarrje – Konsultimi I Pare | **28.7.2025** | F M T0 17 17  | R P PJ A T |
|  | **Breznice -**  Degjimet Buxhetore me Pjesemarrje – Konsultimi I Pare | **29.7.2025**  | F M T2 4 6 | R P PJ A T |
|  | **Mazgit i Ulet –** Votimi | **30.7.2025**  | F M T1 4 5  | R P PJ A T |
|  | **Dardhishte -** Votimi | **31.7.2025** | F M T2 24 26 | R P PJ A T |
|  | **Siboc-** Votimi | **1.8.2025** | F M T1 9 10  | R P PJ A T |
|  | **Lajthishte -** Votimi | **1.8.2025** | F M T0 7 7  | R P PJ A T |
|  | **Palaj -** Votimi | **1.8.2025** | F M T0 5 5  | R P PJ A T |
|  | **Hade e Re -** Votimi | **4.8.2025** | F M T1 10 11 | R P PJ A T |
|  |
|  | **Raskove -** Votimi | **4.8.2025** | F M T 0 10 10  | R P PJ A T  |
|  | **Bakshi –** Votimi  | **4.8.2025** | F M T0 18 18  | R P PJ A T |
|  | **Breznice -** Votimi | **6.8.2025** | F M T5 10 15  | R P PJ A T |
|  | **Degjim Buxhetor per Buxhetin e Vitit 2016 – Me OJQ dhe Klube Sportive**  | **21.8.2025** | F M T7 6 13  | R P PJ A T |
|  | **Degjim Buxhetor per Buxhetin e Vitit 2016 – Me Keshillt Lokal**  | **21.8.2025** | F M T4 11 15 | R P PJ A T |
|  |  | **Gra----: 41****Burra-: 207** **Totali-----: 248**  | **Refuzuar-----------:** **Pranuar------12------:** **Pjesërisht------------:****Adresuar--------36--:****Totali--------48------:**  |

**4. TABELARI I DETAJUAR SIPAS KATEGORIVE TË KËRKESAVE DHE STATUSIT**

Për planifikimin e buxhetit 2026 dhe më tej, Komuna e Obiliqit ka organizuar tre lloje të dëgjimeve: dy dëgjime publike për Kornizën Afatmesme Buxhetore 2026–2028, 2 dëgjime publike të përgjithshme me qytetarë dhe pjesën tjetër të dëgjimeve– gjithsej 18 dëgjime buxhetore me pjesëmarrje në lokalitete të ndryshme të komunës. Këto forma konsultimi kanë siguruar përfshirje të gjerë të grupeve të interesit dhe transparencë në procesin e hartimit të buxhetit.

Më poshtë paraqiten dy tabela sipas llojit të dëgjimeve të mbajtura: tabela e parë përmbledh dëgjimet për Kornizën Afatmesme Buxhetore (KAB) dhe tre dëgjimet publike të përgjithshme me qytetarë, ndërsa tabela e dytë përfshin të gjitha dëgjimet buxhetore me pjesëmarrje në lokalitete të ndryshme të komunës.

**Degjimet Buxhetore me Qytetare per Buxhetin e Vitit 2026**

Për procesin e planifikimit të buxhetit 2026 dhe Kornizës Afatmesme Buxhetore 2026–2028, janë mbajtur gjithsej katër dëgjime publike: dy me qytetarë në Sallën e Kuvendit Komunal më 17.06.2025 dhe 23.06.2025, me gjithsej 71 pjesëmarrës (26 gra dhe 45 burra), si dhe dy dëgjime të tjera më 21.08.2025 me organizatat joqeveritare, klubet sportive dhe këshillat lokalë, ku morën pjesë gjithsej 28 qytetarë (11 gra dhe 17 burra). Tabela e mëposhtme paraqet të dhënat e detajuara për secilin nga këto takime.

|  |  |  |  |  |
| --- | --- | --- | --- | --- |
| **Kërkesat /Sugjerimet / Komentet** | Kush ka dhënë: sugjerim/koment/vërejtje për buxhetit të vitit 2026 | **Statusi i kërkesës:** **Pranuar****Refuzuar****Pjesërisht****Adresuar** | **Arsyetimi i Komisionit për pranimin e kërkesave të qytetarëve** | **Drejtoria përgjegjëse për realizimin e projektit** |
| **Investime Kapitale** |
| E pash që plani po bëhet për të gjithë komunitetin, dhe kjo më pëlqeu shumë. Kur po ndërtohen parqet nuk po është një pjesë e kufizuar për fëmijë me aftësi të kufizuara, psh në park në këndin e lojërave edhe për këto kategori, të mendohet. | **OJQ “Dëgjo zërin tim”** |  |  |  |
| Interesoi për fondet e planifikuara për investime kapitale në Infrastrukturë ne f,sh Plemetin për vitin e ardhshëm, konkretisht për asfaltimin e rrugës "Sokoli" në Plemetin. | Faton Beka | **Pjeserisht** | Disa rrugë janë realizuar, por të tjera përreth hekurudhës dhe në fushën e sportit kanë mbetur. Po punohet me komunitetin Egjiptian dhe Ashkali. Gjithashtu, një projekt është duke u realizuarRenovimi I ndërtesave kolektive Baskefinanim komunale në vlerë 55,494.00 euro dhe .FKEE-s me vlere 55,494.81 euro Projekte të tjera janë në pritje për shkak të kontratës kolektive. |  |
| Tema ishte ndarja e hapësirave për gratë dhe meshkujt në aktivitetet e komunitetit. | Magribe Salihaj | **Aprovohet Pjeserisht**  | **Eshte ne Plan te Komunes** |  |
|  |  |  |  |  |
| **Mallera dhe Sherbime** |
|  |  |  |  |  |
| Sa mundeni te ngritin zërin për këta fëmije pra me aftësi të kufizuara ne qeveri, pra të loboni, ne kemi nevoje për një vend ku mundemi me kryer shërbime, e di qe ju keni bere krejt ata çka thate për qasjen në vende publike por kur shkojnë te këndi i lojërave, psh tek ulëset me bë një vend edhe për këta fëmijë me karroca në mesin e fëmijëve të tjerë | **OJQ “Dëgjo zërin tim”** |  |  |  |
|  |  |  |  |  |
|  |  |  |  |  |
| **Subvencione dhe Transfere** |
| Pyeti për mundësinë e mbështetjes për bletarët e Komunës së Obiliqit përmes Drejtorisë së Bujqësisë. Gjithashtu interesoi për subvencionet për nënat vetushqyese apo gratë me fëmijë të sëmurë dhe ngriti çështjen e Shoqatës Kulturore "Tradita". që sipas saj nuk është subvencionuar këtë vit dhe dy vitet e fundit, përkundër rolit të saj kulturor | Xhemile Krasniqi | **E Pranuar** | Të gjitha mbështetjet për kategori të ndryshme, si OJQ-të dhe individë, janë pjesë e "Subvencione dhe transfere", në shumën 1,100,000.00 €, përfshirë subvencionet ne Bujqësi, bursat për studentë dhe mbështetjet për kategori e ndryshëme të shpërndara përmes drejtorive përkatëse. |  |
| Kërkoi subvencionim për bujqit, si derivate dhe farë gruri. | Fuad Hashani | **E Pranuar**  | Komuna në vazhdimësi i mbështet bujqit, përmes subvencioneve Do të shqyrtohet mundësia për të njëjtat edhe vitin tjetër, në përputhje me gjendjen buxhetore. |  |
| Kërkoi më shumë mbështetje financiare, duke theksuar mungesën e funksionalitetit të zyrës së përdorur nga shoqata. | Azemine Simnica | **E Pranuar** | Mbështetjet financiare për kategoritë e ndryshme bëhen nga kategoria Subvencione dhe tranfere, nga drejtoritë përkatëse përmes thirrjeve publike  |  |
| Shtroi dy çështje që nuk kanë marrë zgjidhje që nga viti 2018 punësimi si bibliotekist dhe mbështetja financiare për shkrimtarë. | Fadil Curri | **E Pranuar**  | Drejtoria е kulturës ne vitin 2025 per shoqatën e shkrimtarëve ka ndarë subvencion në vlerë 1,500.00 euro, kurse për punësim në bibliotek, drejtoria e Kultures vendos sipas nevojave |  |

**Buxhetimi me Pjesemarrje**

Në kuadër të procesit të **Buxhetimit me Pjesëmarrje**, fillimisht u mbajtën takime konsultative me qytetarët për të mbledhur kërkesat dhe propozimet e tyre, ndërsa më pas u zhvilluan votimet në secilin lokalitet për të përcaktuar prioritetet përfundimtare. Në tabelën e mëposhtme paraqiten vetëm kërkesat e qytetarëve së bashku me statusin e tyre, sipas klasifikimit të bërë nga grupi punues.

**Projektet e Votuara**

Gjatë procesit të buxhetimit me pjesëmarrje, qytetarët në secilin lokalitet fillimisht paraqitën propozimet e tyre për projekte, të cilat më pas u hodhën në votim për të përcaktuar prioritetet që do të përfshiheshin në buxhetin e vitit 2026. Ndërsa tabela e përgjithshme përmbledh të gjitha kërkesat dhe sugjerimet e qytetarëve, në tabelën e mëposhtme paraqiten vetëm projektet që janë përzgjedhur dhe miratuar për t’u realizuar:

|  |  |
| --- | --- |
| Lokaliteti | Projekti i Votuar |
| Obiliq | Rritja e subvencionimit për gratë në biznes dhe Start-Up, nga 100,000 € në 120,000 € |
| Mazgit i Ulët | Mirëmbajtja e ndriçimit publik |
| Mazgit i Epërm | Rregullimi i kanalizimit atmosferik dhe fekal dhe rregullimi i trotuarit në rrugën “Dita e Flamurit” |
| Plemetin | Ndërtimi dhe renovimi i rrjetit të kanalizimit fekal dhe të ujërave të zeza në rrugët “Vllaznim Bashkim”, “Sokoli”, “Vidovdanska”, “Bregaj”, si dhe nga hekurudha deri te lumi Sitnica |
| Dardhishtë | Ndërtimi i trotuarit në rrugën “Nuhi Kelmendi” |
| Siboc | Ndërtimi i kanalizimit në lagjen “Sadiku” |
| Lajthishtë | Rregullimi i segmentit të rrugës “Sabedin Pllana” |
| Palaj | Ndërrimi i gypit të ujësjellësit |
| Hade e Re | Rregullimi i ndriçimit publik dhe vendosja e kamerave |
| Raskovë | Rregullimi i stadiumit (rrethojat, muri dhe zhveshtoret) |
| Bakshi | Asfaltimi i rrugës “Luftëtari” |
| Breznicë | Asfaltimi i rrugës “Hysen Hajdari” |

**5. KONKLUZIONET DHE HAPAT E MËTEJSHËM**

Procesi i dëgjimeve publike për përgatitjen e buxhetit të Komunës së Obiliqit për vitin 2026 ka garantuar një nivel të lartë transparence dhe përfshirjeje të qytetarëve, këshillave lokalë, organizatave të shoqërisë civile dhe grupeve të interesit. Nga këto dëgjime u sigurua një pasqyrë e qartë mbi prioritetet dhe nevojat e komunitetit, të cilat janë reflektuar pjesërisht në projekt-buxhetin e hartuar nga ekzekutivi komunal. Konsultimet kanë treguar gatishmërinë e qytetarëve për t’u angazhuar në proceset vendimmarrëse, si dhe përkushtimin e komunës për t’i adresuar kërkesat në përputhje me kapacitetet buxhetore dhe ligjore. Hapat e mëtejshëm përfshijnë zhvillimin e raundit final të konsultimeve dhe shqyrtimeve që realizohen nga legjislativi komunal gjatë muajit shtator, ku projekt-buxheti i propozuar do t’i nënshtrohet debatit dhe miratimit nga Asambleja Komunale. Në këtë fazë, qytetarët dhe grupet e interesit kanë ende mundësi të japin komente dhe sugjerime përmes kanaleve zyrtare të konsultimit. Pas miratimit nga Asambleja Komunale, buxheti i vitit 2026 do të dërgohet për shqyrtim dhe miratim tek Ministria e Financave, Punës dhe Transfereve, duke përmbyllur kështu ciklin e plotë të planifikimit buxhetor. Komuna e Obiliqit mbetet e përkushtuar që të vazhdojë të forcojë procesin e buxhetimit me pjesëmarrje, të avancojë praktikat e transparencës, si dhe të sigurojë që prioritetet e ngritura nga qytetarët të adresohen në mënyrë sa më efektive dhe të drejtë në kuadër të zhvillimit të ardhshëm të komunës.

**6. AFATET KOHORE**

PËRGATITJA E RAPORTIT

Afati për përgatitjen e Raportit është më së paku pesëmbëdhjetë (15) ditë dhe jo më shumë se tridhjetë (30) ditë kalendarike, për projekt propozimin që nga dita e përfundimit të afatit për paraqitjen e propozimeve dhe vërejtjeve me shkrim.

PUBLIKIMI I RAPORTIT

Brenda pesë (5) ditëve kalendarike pas përfundimit të raportit nga grupi punues mbi shqyrtimin publik, raporti dërgohet tek zyrtari përgjegjës për konsultim publik i cili obligohet të siguroj publikimin ueb faqen zyrtare të komunës dhe në platformë për Konsultime publike të qeverisë.